Παγκόσμια Ημέρα Περιβάλλοντος

μικρογραφία|Μέλη του Ινδικού Ναυτικού φυτεύουν δέντρα για την Παγκόσμια Ημέρα Περιβάλλοντος, 2016.Η **Παγκόσμια Ημέρα Περιβάλλοντος** είναι παγκόσμια ημέρα η οποία εορτάζεται στις 5 Ιουνίου κάθε έτος. Είναι το κύριο όχημα των Ηνωμένων Εθνών για την ενίσχυση της ευαισθητοποίησης και της δράσης για την προστασία του περιβάλλοντος. Η πρώτη Παγκόσμια Ημέρα Περιβάλλοντος εορτάστηκε το 1974. Σήμερα είναι η εκστρατεία-ναυαρχίδα για την ευαισθητοποίηση του κόσμου για θέματα όπως είναι για παράδειγμα τα περιβαλλοντικά ζητήματα, η θαλάσσια ρύπανση, ο ανθρώπινος υπερπληθυσμός, η υπερθέρμανση του πλανήτη, η βιώσιμη κατανάλωση, τα εγκλήματα κατά της άγριας φύσης και πολλά άλλα. Η Παγκόσμια Ημέρα Περιβάλλοντος έχει γίνει μια παγκόσμια πλατφόρμα στην οποία συμμετέχουν πάνω από 140 χώρες τον χρόνο. Κάθε χρόνο η Παγκόσμια Ημέρα Περιβάλλοντος έχει διαφορετική χώρα-οικοδεσπότη των διεθνών εορτασμών της ημέρας. Η χώρα που έχει αναλάβει τον ρόλο του οικοδεσπότη περισσότερες φορές είναι το Μπανγκλαντές.

Κάθε χρόνο η Παγκόσμια Ημέρα Περιβάλλοντος έχει διαφορετικό θέμα, το οποίο υιοθετούν μεγάλες επιχειρήσεις, μη κερδοσκοπικές οργανώσεις, κοινότητες, κυβερνήσεις και γνωστά πρόσωπα για να υποστηρίξουν τον αγώνα για τη περιβαλλοντική προστασία. Για φέτος (2020) το θέμα της ημέρας είναι "Εορτάστε τη βιοποικιλότητα". 

## Ιστορία
Η Παγκόσμια Ημέρα Περιβάλλοντος ιδρύθηκε ως θεσμός το 1972 από τα Ηνωμένα Έθνη, κατά τη πρώτη μέρα της Διάσκεψης της Στοκχόλμης για το Ανθρώπινο Περιβάλλον (5-16 Ιουνίου 1972). Η απόφαση για την καθιέρωση του θεσμού της Παγκόσμιας Ημέρας Περιβάλλοντος προήλθε από συζητήσεις για την ενσωμάτωση των ανθρώπινων αλληλεπιδράσεων και του περιβάλλοντος. Δύο χρόνια αργότερα, το 1974, εορτάστηκε η πρώτη Παγκόσμια Ημέρα Περιβάλλοντος με τίτλο "Μόνο μια γη". Παρόλο που η Παγκόσμια Ημέρα Περιβάλλοντος εορτάζεται ετησίως από το 1974, μόλις το 1987 άρχισε να εφαρμόζεται η ιδέα της ανάθεσης της θέσης του οικοδεσπότη σε διαφορετική χώρα κάθε χρόνο.

## Ετήσια θέματα, μεγάλες πρωτοβουλίες και κατορθώματα
Για σχεδόν πέντε δεκαετίες, η Παγκόσμια Ημέρα Περιβάλλοντος συμβάλλει στην ευαισθητοποίηση για το περιβάλλον. Επίσης υποστηρίζει τη δράση και οδηγεί τις αλλαγές για το περιβάλλον. Παρακάτω εμφανίζονται οι περιλήψεις για τους πιο πρόσφατους εορτασμούς της ημέρας: 

### 2020
Το θέμα της Παγκόσμιας Ημέρας Περιβάλλοντος 2020 είναι "Ώρα για Φύση". Η χώρα-οικοδεσπότης των εκδηλώσεων είναι η Κολομβία, με τη συνεργασία της Γερμανίας.

Η Κολομβία είναι μια από τις μεγαλύτερες μεγαποίκιλες χώρες του κόσμου, τα οποία έχουν το 10% της βιοποικιλότητας του πλανήτη. Καθώς αποτελεί τμήμα του τροπικού δάσους του Αμαζονίου, η Κολομβία κατατάσσεται πρώτη στη βιοποικιλότητα ειδών πουλιών και ορχιδών, ενώ κατατάσσεται δεύτερη στη βιοποικιλότητα ειδών φυτών, πεταλούδων, ψαριών του γλυκού νερού και αμφιβίων. 

### 2019
Το θέμα της Παγκόσμιας Ημέρας Περιβάλλοντος 2019 είναι το "Νικήστε τη ρύπανση του αέρα". Η χώρα-οικοδεσπότης των εκδηλώσεων είναι η Κίνα. Επελέγη αυτό το θέμα γιατί η ρύπανση του αέρα στοιχίζει τη ζωή σε περίπου 7 εκατομμύρια άτομα παγκοσμίως.

Στη νήσο Ρεϋνιόν, η Μις Γη 2018 Νγκουγιέν Φουόνγκ Χαν (Βιετνάμ) εκφώνησε την ομιλία της για την Παγκόσμια Ημέρα Περιβάλλοντος, με θέμα "Πως να καταπολεμήσουμε την παγκόσμια υπερθέρμανση".

### 2018
Το θέμα της Παγκόσμιας Ημέρας Περιβάλλοντος 2018 ήταν το "Νικήστε τη ρύπανση των πλαστικών". Η χώρα-οικοδεσπότης των εκδηλώσεων ήταν η Ινδία. Με την επιλογή του θέματος, ελπίζεται ότι οι άνθρωποι μπορεί να βάλουν τα δυνατά τους ώστε να αλλάξουν την καθημερινή τους ζωής μειώνοντας το μεγάλο βάρος της πλαστικής ρύπανσης. Οι άνθρωποι πρέπει να σταματήσουν να υπερεξαρτώνται από αντικείμενα μιας χρήσης ή αναλώσιμα, καθώς μπορεί να έχουν σοβαρές περιβαλλοντικές συνέπειες. Η ινδική κυβέρνηση δεσμεύτηκε να εξαλείψει τη χρήση πλαστικών μιας χρήσης στη χώρα μέχρι το 2022.

### 2017
Το θέμα της Παγκόσμιας Ημέρας Περιβάλλοντος 2017 ήταν το "Συνδέοντας τα άτομα με τη φύση - στις πόλεις και στη γη, από τους πόλους μέχρι τον ισημερινό". Η χώρα οικοδεσπότης των εορτασμών για την ημέρα ήταν ο Καναδάς.

### 2016
Το θέμα της Παγκόσμιας Ημέρας Περιβάλλοντος 2016 ήταν το "Γίνετε άγριοι για μια ζωή". Αυτή η Παγκόσμια Ημέρα Περιβάλλοντος στοχεύει στη μείωση και την αποτροπή του παράνομου εμπορίου στην άγρια ζωή. Η Αγκόλα επελέγη ως χώρα-οικοδεσπότης των εορτασμών για την Παγκόσμια Ημέρα Περιβάλλοντος 2016 κατά τη διάρκεια της 21ης Διάσκεψης του ΟΗΕ για το κλίμα στο Παρίσι.
[μικρογραφία|Δραστηριότητες για την Παγκόσμιας Ημέρας Περιβάλλοντος στην [Μποπάλ της Ινδίας.]]

### 2015
Το σύνθημα της Παγκόσμιας Ημέρας Περιβάλλοντος 2015 είναι το "Επτά δισεκατομμύρια όνειρα. Ένας πλανήτης. Καταναλώστε με φροντίδα". Το σύνθημα επελέγη μετά από δημόσια ψηφοφορία. Στη Σαουδική Αραβία, 15 γυναίκες ανακύκλωσαν 2.000 πλαστικές σακούλες για να πλέξουν με βελονάκι μια τοιχογραφία υπέρ της Παγκόσμιας Ημέρας Περιβάλλοντος 2015. Στην Ινδία, ο Ναρέντρα Μόντι φύτεψε ένα δενδρύλλιο Καντάμπ για να γιορτάσει την Παγκόσμια Ημέρα Περιβάλλοντος και για να ευαισθητοποιήσει τον κόσμο για το περιβάλλον. Η Ιταλία ήταν η χώρα-οικοδεσπότης των εορτασμών για την 43η έκδοση της Παγκόσμιας Ημέρας Περιβάλλοντος. Οι εορτασμοί έλαβαν χώρα ως τμήμα της Έκθεσης του Μιλάνου για το θέμα αυτό: Θρέφοντας τον πλανήτη - Ενέργεια για τη ζωή.

### 2014
[μικρογραφία|Εκδήλωση στην [Πύλη του Βρανδεμβούργου για την Παγκόσμια Ημέρα Περιβάλλοντος το 2011.]]
Το θέμα της Παγκόσμιας Ημέρας Περιβάλλοντος 2014 ήταν το "Διεθνές Έτος των Μικρών Νησιωτικών Αναπτυσσόμενων Κρατών". Επιλέγοντας το θέμα η Γενική Συνέλευση του ΟΗΕ στοχεύει να δώσει έμφαση στις αναπτυξιακές προκλήσεις και επιτυχίες των Μικρών Νησιωτικών Αναπτυσσόμενων Κρατών. Το 2014, η Παγκόσμια Ημέρα Περιβάλλοντος επικεντρώθηκε στην παγκόσμια υπερθέρμανση και την επίδραση της στη μέση στάθμη των ωκεανών. Το σύνθημα της Παγκόσμιας Ημέρας Περιβάλλοντος είναι το "Υψώστε τη φωνή σας, όχι τη στάθμη της θάλασσας". Η οικοδέσποινα χώρα των διεθνών εορτασμών της Παγκόσμιας Ημέρας Περιβάλλοντος 2014 ήταν το Μπαρμπάντος. Το Περιβαλλοντικό Πρόγραμμα των Ηνωμένων Εθνών επέλεξε τον Ίαν Σομερχάλντερ ως επίσημο πρεσβευτή καλής θέλησης της Παγκόσμιας Ημέρας Περιβάλλοντος 2014.

### 2013
[μικρογραφία|Εορτασμοί της Παγκόσμιας Ημέρας Περιβάλλοντος του 2011 στο [Ντονέτσκ της Ουκρανίας.]]
[μικρογραφία|Ο Αμερικανός πρόξενος Σ. Γ. Γι, μαζί με τον δήμαρχο Θεσσαλονίκης [Βασίλης Παπαγεωργόπουλος|Βασίλη Παπαγεωργόπουλο, τον νομάρχη Θεσσαλονίκης Παναγιώτη Ψωμιάδη και άλλους συμμετέχοντες στην ποδηλατοδρομία για την Παγκόσμια Ημέρα Περιβάλλοντος 2008.]]
[μικρογραφία|Δενδροφύτευση στο Πλαίσιο της Παγκόσμιας Ημέρας Περιβάλλοντος 2012 στο [Κόνσο της Αιθιοπίας.]]
Το θέμα της Παγκόσμιας Ημέρας Περιβάλλοντος 2013 ήταν το "Σκέψου. Φάε. Σώσε"*.*

Η εκστρατεία δίνει έμφαση στις τεράστιες σπατάλες και απώλειες φαγητού κάθε χρόνο, οι οποίες, αν διατηρούνταν, θα παρέδιδαν προς κατανάλωση μια μεγάλη ποσότητα φαγητού καθώς και ένα τρόπο για τη μείωση του αποτυπώματος άνθρακα παγκοσμίως. Η εκστρατεία στοχεύει στο να ευαισθητοποιήσει τις χώρες στις οποίες ο τρόπος ζωής τους οδηγεί σε σπατάλη φαγητού. Επίσης στόχευε να ενδυναμώσει τα άτομα ώστε να κάνουν σωστές επιλογές για το φαγητό που τρώνε, καθώς και να μειώσουν το συνολικό οικολογικό αποτύπωμα λόγω της σπατάλης φαγητού. Η χώρα-οικοδεσπότης των εορτασμών ήταν η Μογγολία.

### 2012
Το θέμα της Παγκόσμιας Ημέρας Περιβάλλοντος είναι "Πράσινη Οικονομία"*.*

Το θέμα στοχεύει να προσκαλέσει τους ανθρώπους να επανεξετάσουν τις δραστηριότητες και τον τρόπο ζωής τους, και να δουν πόσο ταιριάζει το ιδανικό της πράσινης οικονομίας σε αυτό. Η χώρα-οικοδεσπότης των εορτασμών του 2012 ήταν η Βραζιλία.

### 2011
Η οικοδέσποινα χώρα των διεθνών εορτασμών της ημέρας της Παγκόσμιας Ημέρας Περιβάλλοντος 2011 ήταν η Ινδία. Ήταν η πρώτη φορά που η Ινδία ήταν η οικοδέσποινα χώρα των εορτασμών της Παγκόσμιας Ημέρας Περιβάλλοντος. Το θέμα της της Παγκόσμιας Ημέρας Περιβάλλοντος 2011 είναι το "Τα δάση - η φύση στην υπηρεσία σου". Έλαβαν χώρα χιλιάδες εκδηλώσεις σε όλο τον κόσμο για την Παγκόσμια Ημέρα Περιβάλλοντος (όπως καθάρισμα παραλιών, συναυλίες, εκθέσεις, φεστιβάλ κινηματογράφου, κοινοτικές εκδηλώσεις, δενδροφυτεύσεις κ.ο.κ.).

### 2010
Το θέμα της Παγκόσμιας Ημέρας Περιβάλλοντος 2010 ήταν το "Πολλά είδη. Ένας πλανήτης. Ένα μέλλον". 

Η Παγκόσμια Ημέρα Περιβάλλοντος 2010 εορτάζει την ποικιλία της ζωής της Γης ως τμήμα του Διεθνούς Έτος Βιοποικιλότητας 2010. Η οικοδέσποινα χώρα των διεθνών εορτασμών της ημέρας ήταν το Μπανγκλαντές. Έλαβαν χώρα χιλιάδες εκδηλώσεις σε όλο τον κόσμο για την Παγκόσμια Ημέρα Περιβάλλοντος (όπως καθάρισμα παραλιών, συναυλίες, εκθέσεις, φεστιβάλ κινηματογράφου, κοινοτικές εκδηλώσεις, δενδροφυτεύσεις κ.ο.κ). Κάθε ήπειρος, εκτός από την Ανταρκτική, είχε τη δική της περιφερειακή οικοδέσποινα πόλη. Ο ΟΗΕ επέλεξε το Πίτσμπεργκ της Πενσυλβάνια ως οικοδέσποινα πόλη για όλο τον βορρά.

### 2009
Το θέμα της Παγκόσμιας Ημέρας Περιβάλλοντος 2009 ήταν το "Ο πλανήτης σας σας χρειάζεται - Ενωθείτε για να καταπολεμήσουμε την κλιματική αλλαγή". Το "Τραγούδι της Γης" του Μάικλ Τζάκσον ονομάστηκε "Τραγούδι της Παγκόσμιας Ημέρας Περιβάλλοντος". Η οικοδέσποινα χώρα των διεθνών εορτασμών της ημέρας ήταν το Μεξικό..

### 2008
Η οικοδέσποινα χώρα των παγκόσμιων εκδηλώσεων για την Παγκόσμια Ημέρα Περιβάλλοντος 2008 ήταν η Νέα Ζηλανδία, με το Ουέλλινγκτον να διοργανώνει τους κύριους διεθνείς εορτασμούς. Το σύνθημα του 2008 ήταν το "Διοξείδιο του άνθρακα, διώξτε τη συνήθεια! Προς μια οικονομία χαμηλών εκπομπών άνθρακα." Η Νέα Ζηλανδία ήταν μια από τις πρώτες χώρες που δεσμεύτηκαν να πετύχουν ουδέτερο ισοζύγιο άνθρακα, ενώ θα επικεντρωθεί και στη διαχείριση των δασών ως εργαλείο μείωσης των εκπομπών αερίων του θερμοκηπίου.

Ο Βοτανικός Κήπος του Σικάγου ήταν ο οικοδεσπότης των εκδηλώσεων της Βόρειας Αμερικής για την Παγκόσμια Ημέρα Περιβάλλοντος 2008.

### 2007
Το θέμα της Παγκόσμιας Ημέρας Περιβάλλοντος του 2007 ήταν το "Ο πάγος που λιώνει - Ένα ζεστό θέμα;", ως τμήμα του Διεθνούς Πολικού Έτος. Η Παγκόσμια Ημέρα Περιβάλλοντος 2007 επικεντρώθηκε στις επιπτώσεις της κλιματικής αλλαγής στα πολικά οικοσυστήματα και κοινότητες, στις περιοχές του κόσμου που καλύπτονται από χιόνια και πάγους, καθώς και οι σχετικές επιδράσεις στο κόσμο.

Οι κύριοι διεθνείς εορτασμοί της Παγκόσμιας Ημέρας Περιβάλλοντος του 2007 έγιναν στο Τρούμσε της Νορβηγίας, μια πόλη βόρεια του Αρκτικού Κύκλου.

### 2006
Το θέμα της Παγκόσμιας Ημέρας Περιβάλλοντος του 2006 ήταν οι έρημοι και οι ερημοποίηση. Το σύνθημα ήταν το "Μην ερημοποιείτε τις ξηρές γαίες".

Το σύνθημα έδωσε έμφαση στη σημασία της προστασίας των ξηρών γαιών. Η χώρα-οικοδέσποινα των εορτασμών της Παγκόσμιας Ημέρας Περιβάλλοντος του 2006 έγιναν στην Αλγερία. 

### 2005
Το θέμα της Παγκόσμιας Ημέρας Περιβάλλοντος ήταν το "Πράσινες πόλεις" και το σύνθημα ήταν "Φυτέψτε για τον πλανήτη!".

## Παραπομπές

Κατηγορία:Ημέρες των Ηνωμένων Εθνών